LIETUVOS RESPUBLIKOS SEIMO 
NUTARIMAS 


DĖL PAVEDIMO SEIMO NACIONALINIO SAUGUMO IR GYNYBOS 
KOMITETUI ATLIKTI PARLAMENTINI TYRIMĄ DĖL GALIMO 
JUNGTINIŲ AMERIKOS VALSTIJŲ CENTRINĖS ŽVALGYBOS 
VALDYBOS SULAIKYTŲ ASMENŲ PERVEŽIMO IR KALINIMO 

LIETUVOS RESPUBLIKOS TERITORIJOJE 


2009 m. lapkričio 5 d. Nr. XI-459 
Vilnius 


Lietuvos Respublikos Seimas, vadovaudamasis Seimo statuto 49 
straipsnio 9 punktu ir 56 straipsnio 1 ir 4 dalimis, nutaria: 


1 straipsnis. 

Pavesti Seimo Nacionalinio saugumo ir gynybos komitetui (toliau - 
Komitetas) atlikti parlamentinį tyrimą dėl galimo Jungtinių Amerikos 
Valstijų Centrinės žvalgybos valdybos sulaikytų asmenų pervežimo ir 
kalinimo Lietuvos Respublikos teritorijoje. 


2 straipsnis. 

Pavesti Komitetui atsakyti į šiuos klausimus: 

1) ar Jungtinių Amerikos Valstijų Centrinės žvalgybos valdybos 
sulaikyti asmenys buvo pervežami ir kalinami Lietuvos Respublikos 
teritorijoje; 

2) ar Lietuvos Respublikos valstybės institucijos (politikai, 
pareigūnai, valstybės tarnautojai) svarstė klausimus, susijusius su 
slaptųjų Jungtinių Amerikos Valstijų Centrinės žvalgybos valdybos 
sulaikymo centrų veikla Lietuvos Respublikos teritorijoje, sulaikytų 
asmenų pervežimu ir kalinimu Lietuvos Respublikos teritorijoje; 

3) ar Lietuvos Respublikos teritorijoje veikė slaptieji Jungtinių 
Amerikos Valstijų Centrinės žvalgybos valdybos sulaikymo centrai. 


3 straipsnis. 


Pavesti Komitetui parlamentinio tyrimo išvadas pateikti Seimui iki 2009 
m. gruodžio 22 d. 


SEIMO PIRMININKĖ IRENA DEGUTIENĖ 


